recursal/SuperWikiNEXT-32B huggingface dataset:
**श्रीनिवास बीवी** कर्नाटक प्रांत में स्थित एक भारतीय राजनीतिज्ञ हैं। वे वर्तमान में भारतीय युवा कांग्रेस के राष्ट्रीय अध्यक्ष हैं।

राजनीतिक कैरियर
---------------

श्रीनिवास ने अपने राजनीतिक जीवन की शुरुआत एनएसयूआई के सदस्य के रूप में की थी। बाद में वह भारतीय युवा कांग्रेस के ब्लॉक अध्यक्ष बने और उसके बाद जिला स्तर और राज्य स्तर पर पदों पर रहे और फिर राष्ट्रीय सचिव, IYC के पद पर रहे, उसके बाद 2018 में राष्ट्रीय महासचिव, IYC और इसके उपाध्यक्ष रहे। जुलाई 2019 में उन्होंने लोकसभा चुनाव के बाद जब केशव चंद यादव ने इस पद से इस्तीफा दे दिया तो उन्हें भारतीय युवा कांग्रेस का अध्यक्ष नियुक्त किया गया।

इन्हें भी देखें
---------------

* 2020 भारत में कोरोनावायरस महामारी

सन्दर्भ
-------

1. ↑  "Srinivas BV appointed Indian Youth Congress' interim president days after Keshav Chand Yadav resigns as chief". *First Post. com*. First Post. अभिगमन तिथि 30 June 2020.
2. ↑  "Indian Youth & Polity featuring BV Srinivas National President Indian Youth Congress with Richa Sharma & Sarah Iqbal". Infeed In. अभिगमन तिथि 30 June 2020.

बाहरी कड़ियाँ
-------------

* ट्विटर
* ट्विटर
**बैंगलोर वेंकटरमैया नागरत्ना** (जन्म: 30 अक्टूबर 1962) भारत के सर्वोच्च न्यायालय में न्यायाधीश हैं। उन्होंने 2008 से 2021 तक कर्नाटक उच्च न्यायालय के न्यायाधीश के रूप में कार्य किया। उनके पिता, ई एस वेंकटरमैय्या, 1989 में भारत के सर्वोच्च न्यायालय के मुख्य न्यायाधीश रहे थे।

2009 में विरोध कर रहे वकीलों के एक समूह द्वारा कर्नाटक उच्च न्यायालय परिसर में जबरन हिरासत में लिए जाने के बाद उन्होंने लोगों का ध्यान आकर्षित किया था। उन्होंने कर्नाटक में वाणिज्यिक और संवैधानिक कानून से संबंधित कई महत्वपूर्ण निर्णय दिए हैं। वह 2027 में भारत की पहली महिला मुख्य न्यायाधीश बन सकती हैं।

करियर
-----

बी॰ वी॰ नागरत्ना ने 1987 में कर्नाटक में वकील के रूप में कार्य शुरू किया। अपने वकालत के समय उन्होंने बैंगलोर में संवैधानिक और वाणिज्यिक कानून का अभ्यास किया। 2008 में कर्नाटक उच्च न्यायालय के अतिरिक्त न्यायाधीश के रूप में उन्हें नियुक्त किया गया। उन्हें 17 फरवरी 2010 को स्थायी न्यायाधीश के रूप में नियुक्त किया गया था।

मई 2020 में उनको भारत के सर्वोच्च न्यायालय में नियुक्त किये जाने की बात चली। जिससे कई विश्लेषकों ने ये अनुमान लगाया कि इससे वह भारत के सर्वोच्च न्यायालय की पहली महिला मुख्य न्यायाधीश बनने के योग्य हो जाएंगी।

26 अगस्त 2021 को, उन्हें भारत के सर्वोच्च न्यायालय के न्यायाधीश के रूप में नियुक्त किया गया और 31 अगस्त 2021 को उन्होंने शपथ ली। वह वर्ष 2027 में भारत की पहली महिला मुख्य न्यायाधीश बनने की कतार में हैं।

सन्दर्भ
-------

1. ↑  "कौन हैं जस्टिस बीवी नागरत्ना? जो 2027 में बन सकती हैं पहली महिला CJI". *आज तक*. 18 अगस्त 2021. अभिगमन तिथि 25 जून 2023.
2. ↑  "Hon'ble Mrs. Justice B.V.Nagarathna". *karnatakajudiciary.kar.nic.in*. अभिगमन तिथि 25 जून 2023.
3. ↑  "नोटबंदी के फैसले में अलग राय देने वाली जस्टिस बीवी नागरत्ना, पिता रहे CJI, जानें इनके बारे में". *एबीपी न्यूज़*. 2 जनवरी 2023. अभिगमन तिथि 25 जून 2023.
4. ↑  "कौन हैं जस्टिस बीवी नागरत्ना, जो 2027 में बन सकती हैं भारत की पहली महिला मुख्य न्यायाधीश". *हिन्दुस्तान लाइव*. अभिगमन तिथि 25 जून 2023.
5. ↑  "दो बड़े फैसलों पर अलग राय, 5 साल बाद बनेंगी देश की पहली महिला चीफ जस्टिस, कौन हैं बीवी नागरत्ना". *नवभारत टाइम्स*. अभिगमन तिथि 25 जून 2023.
| **इपोह Ipoh / 怡保 / ஈப்போ** |
| --- |
| इपोह is located in मलेशियाइपोहइपोहमलेशिया में स्थिति |
| सूचना |
| **प्रांत व देश**: | पेराक राज्य, मलेशिया |
| **जनसंख्या** (२०१०): | ७,५७,८९२ |
| **मुख्य भाषा(एँ)**: | चीनी, मलय |
| **निर्देशांक**: | 4°35′40″N 101°05′00″E﻿ / ﻿4.59444°N 101.08333°E﻿ / 4.59444; 101.08333 |

**इपोह** (अंग्रेज़ी: Ipoh, चीनी: 怡保, तमिल: ஈப்போ) दक्षिणपूर्व एशिया के मलेशिया देश के पेराक राज्य की राजधानी है। यह देश के सबसे बड़े शहरों में से एक है और कुआला लुम्पुर से लगभग २०० किमी उत्तर में स्थित है।

नामोत्पत्ति व इतिहास
--------------------

इपोह शहर का नाम यहाँ पर उगने वाले इपोह वृक्षों पर पड़ा है जिनके फलों के रस का प्रयोग यहाँ किसी काल में रहने वाले आदिवासी विषैले बाण बनाने में करते थे। १९वीं सदी में यहाँ बड़े पैमाने पर टिन का खनन शुरू होने से लगभग सौ वर्ष पूर्व इस शहर की स्थापना हुई और इसकी आबादी तेज़ी से बढ़ी। मलयों के अलावा बहुत से चीनी और भारतीय तमिल और मलयाली लोग यहाँ आ बसे। समय के साथ-साथ चीनी लोगों की बहुतायत जो गई और आज भी वे यहाँ बहुसंख्या में हैं।

इन्हें भी देखें
---------------

* पेराक

सन्दर्भ
-------

1. ↑  "The Management of Secondary Cities in Southeast Asia," UN-HABITAT, 1996, ISBN 9789211313130
भारतीय प्राणि विज्ञानी **सुंदरलाल होरा** (1896-1955) का जन्म पश्चिमी पंजाब (अब पाकिस्तान) के हाफिज़ाबाद नामक कस्बे में हुआ था। पंजाब विश्वविद्यालय की एम. एस-सी. परीक्षा में आपने प्रथम स्थान प्राप्त किया तथा आपको मैकलैगेन पदक और अन्य सम्मान प्राप्त हुए। सन् 1919 में आप भारत के जूलॉजिकल सर्वे विभाग में नियुक्त हुए। सन् 1922 में पंजाब विश्वविद्यालय और सन् 1928 में एडिनबरा विश्वविद्यालय से आपने डी. एस-सी. की उपाधियाँ प्राप्त कीं।

आपके जैविक तथा मत्स्य विज्ञान संबंधी अनुसंधान बहुत महत्वपूर्ण थे और इनके लिए आपको भारतीय तथा विदेशी वैज्ञानिक संस्थानों से सम्मानित उपाधियाँ तथा पदक प्राप्त हुए। आपके लगभग 400 मौलिक लेख भारतीय तथा विदेशी वैज्ञानिक पत्रिकाओं में प्रकाशित हुए हैं। प्राणि विज्ञान के लगभग सभी पक्षों पर आपने लेख लिखे हैं। प्राचीन भारत में मत्स्य तथा मत्स्यपालन विज्ञान संबंधी आपके अनुसंधान विशेष महत्व के थे। आपने भारत के जूलॉजिकल सर्वे विभाग को मत्स्य संबंधी अनुसंधान कार्य का केंद्र बना दिया।

आप एडिनबरा की "रॉयल सोसायटी", लंदन की "जूलॉजिकल सोसायटी", लंदन के :"इंस्टिट्यूट ऑव बायलॉजी", तथा अमरीका की "सोसायटी ऑव इक्थियोलॉजिस्ट्स ऐंड हृपेंटोलॉजिस्ट्स" के सदस्य थे। आप "एशियाटिक सोसायटी" के वरिष्ठ सदस्य निर्वाचित हुए। इस संस्था ने आपको "जयगोविंद विधि" पदक प्रदान किया तथा कई वर्ष तक आप इस संस्था के उपाध्यक्ष रहे। भारत के "नेशनल इंस्टिट्यूटऑव सायंस" के आप संस्थापक सदस्य तथा सन् 1951 और 1952 में उसके अध्यक्ष रहे। ये भारत की "नेशनल जिऑग्रैफिकल सोसायटी" के सदस्य तथा उसके जवाहरलाल पदक के प्राप्तकर्ता, "भारतीय जूलॉजिकल सोसायटी" के सदस्य तथा इसके सर दोराबजी ताता पदक के प्रापक थे। "बॉम्बे नैचुरल हिस्ट्री सोसायटी" के भी आप सदस्य निर्वाचित हुए। इन वैज्ञानिक संस्थानों के अलावा आप अनेक अन्य वैज्ञानिक और समुद्र विज्ञान तथा मत्स्य विज्ञान से संबंधित संस्थाओं के सम्मानित सदस्य थे।

आप "भारतीय विज्ञान कांग्रेस" के प्राणिविज्ञान अनुभाग के सन् 1930 में तथा सायंस कांग्रेस के सन् 1954 में अध्यक्ष निर्वाचित हुए थे। इस संस्था द्वारा प्रकाशित "भारतीय क्षेत्र विज्ञानों की रूपरेखा" (An Outline of Field Sciences in India) के आप संपादक भी थे।

| * दे
* वा
* सं
भारतीय विज्ञान |
| --- |
| वैज्ञानिक | 

|  |  |
| --- | --- |
| प्राचीन | आर्यभट्ट · वराह मिहिर · चरक · सुश्रुत · बुद्धायान · हलायुध |
| मध्यकालीन | चन्द्रशेखर वेङ्कट रामन् · जगदीश चन्द्र बसु · होमी जहाँगीर भाभा · बीरबल साहनी · ज्ञानचन्द्र घोष · प्रफुल्ल चन्द्र रॉय · शांति स्वरूप भटनागर · मेघनाद साहा · येल्लाप्रगदा सुब्बाराव · रंजन · सुन्दरलाल होरा |
| आधुनिक | अब्दुल कलाम · हरगोविन्द खुराना · जयन्त विष्णु नार्लीकर · प्रो॰ यशपाल · पी॰ सी॰ महालनोबिस · वेंकटरामन् रामकृष्णन् · डॉ॰ नौतम भट्ट · अनिल काकोडकर · कैलाशनाथ कौल · के राधाकृष्णन · के कस्तूरीरंगन · गोपी कुमार पोदिला · बाबा कर्तारसिंह · अन्य |

 |
| आविष्कार एवं सिद्धान्त | रमण प्रभाव · चन्द्रशेखर सीमा · बोस-आइन्स्टाइन सांख्यिकी · हॉयल-नार्लीकर सिद्धान्त · क्रेस्कोग्राफ़ ·  साहा समीकरण |
| 
        सभी लेख       **प्रवेशद्वार:विज्ञान**      विज्ञान आधार |
**भाऊसाहेब बाबासाहेब निम्बालकर** (12 दिसम्बर 1919 – 11 दिसम्बर 2012), जिन्हें आमतौर पर **बी॰ बी॰ निम्बालकर** के नाम से जाना जाता था, भारतीय क्रिकेट खिलाड़ी थे। वह 1948-49 सत्र के रणजी ट्रॉफी के दौरान नाबाद 443 के अपने स्कोर के लिए जाने जाते हैं। यह भारतीय प्रथम श्रेणी क्रिकेट में एकमात्र चौथा शतक और सर्वोच्च स्कोर है। यह उस क्रिकेट खिलाड़ी द्वारा किया गया सर्वाधिक स्कोर है जिसने कभी टेस्ट क्रिकेट नहीं खेला।

निम्बालकर का जन्म कोल्हापुर में हुआ था। उन्होंने अपनी प्रारंभिक शिक्षा कोल्हापुर के मॉडल स्कूल में की थी। उन्होंने 1939 में बड़ौदा के खिलाफ रणजी ट्रॉफी करियर की शुरुआत की। रणजी ट्रॉफी के मैचों में 56.72 की शानदार बल्लेबाजी औसत के बावजूद, निम्बालकर ने कभी टेस्ट क्रिकेट नहीं खेला। उनका प्रथम श्रेणी क्रिकेट करियर 1939-40 से 1964-65 तक चला।

सन्दर्भ
-------

1. ↑  "Babasaheb Nimbalkar passes away". Wisden India. 11 December 2012. मूल से 6 फ़रवरी 2013 को पुरालेखित. अभिगमन तिथि 27 जून 2019.
2. ↑  Former Ranji cricketer Nimbalkar dead Archived 2013-01-15 at the Wayback Machine – *The Hindu*. Published 12 December 2012. Retrieved 12 December 2012.
बॉबी फिशर
**बॉबी फिशर** (अंग्रेज़ी: Bobby Fischer, ९ मार्च १९४३ - १७ जनवरी २००८) एक अमेरिकी शतरंज खिलाडी थे और १९७२ से १९७५ तक विश्व शतरंज चैंपियन थे।

जन्म और बचपन
------------

फिशर का जन्म शिकागो, इलिनॉय में ९ मार्च १९४३ को हुआ था। उन्होंने छ: वर्ष की उम्र में शतरंज खेलना सीखा।

विश्व शतरंज चैंपियन
-------------------

१९७२ में फिशर ने बोरिस स्पस्स्क्य को पराजित करके विश्व शतरंज चैंपियन बन गए। १९७५ में उन्होंने अपने सोवियत चैलेंजर ऐनैटोली कार्पोव के खिलाफ खेलने से इन्कार कर दिया जिसके कारण एफआईडीई ने उनसे उपाधि छीन ली और कार्पोव को विश्व शतरंज चैंपियन घोषित किया।

मृत्यु
------

१७ जनवरी २००८ को बॉबी फिशर की मृत्यु रेक्जाविक, आइसलैण्ड में गुर्दा की रोग के कारण हुई।

सन्दर्भ
-------

1. 1 2 3  "Bobby Fischer | Biography & Facts". *Encyclopedia Britannica* (अंग्रेज़ी में). मूल से 17 जनवरी 2019 को पुरालेखित. अभिगमन तिथि 2019-01-16.
2. ↑  Tweedie, Neil (2008-01-25). "Bobby Fischer's final bizarre act" (अंग्रेज़ी में). आइ॰एस॰एस॰एन॰ 0307-1235. मूल से 6 नवंबर 2018 को पुरालेखित. अभिगमन तिथि 2019-01-16.
**तुर्कमेनिस्तान का स्वतंत्रता स्मारक**(तुर्कीयाई: Garaşsyzlyk binasy; *गाराशसीज़लिक बिनासी*) तुर्कमेनिस्तान की राजधानी अश्गाबात में स्थित, सोवियत संघ-बंध-तुर्कमेनिस्तान की सोवियत संघ से मुक्ती और आज़ादी के औप्चारिक ऐलान के उपलक्ष्य की पुण्यस्भृती में बना एक स्मारक एवं वास्तुपरिसर है। 

राष्ट्रपति सपरमुरात नियाज़ोव, जिन्होंने अपने शासनकाल के दौरान अनेक शहरी नवीकरण कार्य केया था, के आदेश पर बनी यह ११८ मीटर ऊंची संरचना अश्गाबात शहर की सर्वोच्चतम स्मारक है।

विवरण
-----

चित्र:Golden statue of Niyazov 20140924 Turkmenistan 0087 Ashgabat (16232494756).jpgरामारक के आगे राष्ट्रपति निज़ायोव की स्वर्णत्रस्त प्रतिमा
पहाड़ी पर बना यह ईमारत अपनी भव्यता को नखारने के लिये क्षेत्रीय भूतंगुता का लाभ उठाता है। मुख्य स्मारक से अग्रगण एक फ़व्वारा है जिसपर राष्ट्रपति निज़ायोव की एक स्वर्णत्रस्त कांस्य प्रतिमा स्थित है, जो लगातार दो वर्दीदार सुरक्षाकर्मियों के पहरे से सम्मानित रहता है।

पहाड़ी के ऊपर कुछ डग पर एक गुम्बद के आकार का मुख्य स्मारक है, जिसे मध्य-एशिया के खनाबदोशियों की पारंपरिक तम्बू की आभा का बनाया गया है।

मुख्य संरचना एक विशाल हाॅल से रचित है, जिस पर एक ११८ मीटर ऊंचा टावर प्रभूत है। इसकी संरचना में ११८ एक प्रतीकात्मक संख्या है जो की २७(स्वतंत्रता का दिनांक) और ९१(स्वतंत्रता का वर्ष) संख्याओं की जोड़ से बनता है। 

टावर का शीर्ष भाग १० मीटर व्यास वाले एक मनोरम दर्शण पटल की मेज़बानी करता है, जीसके ऊपर के स्वर्णिम हिस्से को एक रुण्डित बाण के आकार का बनाया गया है जिसके शिखर पर पांच सितारों से धिरा एक वर्धमान चांद है। यह पांच सितारे तुर्कमेनिस्तान की पांच प्रमुख जनजातियों के प्रतीक हैं। टावर के आधार को पांच सिर वाले बाज़ से सजाया गया है, जिसका रूप गणराज्य के कुल चिन्ह के आकार की है।

हाॅल में एक स्थायी प्रदर्शनी है जो तुर्कमेनिस्तान के इतिहास की प्रमुख धटनाओं एवं कला एवं संस्कृती संबंधित वस्तुओं को प्रदर्शित करता है।

इसका पूरा परिसर कुल ८४,५०० वर्ग माटर के क्षेत्र में फैला हुआ है जिसमें कृत्रिम उद्यान और फूल और पौधों की संयोजनी सहित खूबसूरत फ़व्वारे और २७ ऐतिहासिक तुर्कमेन नायकों की प्रतिमाएं हैं।

चित्रपट्टिका
------------

* 10,000 मनत के नोट पर स्वतंत्रता स्मारक की छवी10,000 मनत के नोट पर स्वतंत्रता स्मारक की छवी
* रूसी राष्ट्रपती डिमिट्री मेडवेडेव इस स्मारक पररूसी राष्ट्रपती डिमिट्री मेडवेडेव इस स्मारक पर

निर्देशांक: 37°52′52.38″N 58°22′53.20″E﻿ / ﻿37.8812167°N 58.3814444°E﻿ / 37.8812167; 58.3814444

इन्हें भी देखें
---------------

* राष्ट्रीय स्मारक
* तुर्कमेनिस्तान का संविधान स्मारक

सन्दर्भ
-------

1. ↑  (फ्रेंच) Production de l’espace urbain et mise en scène du pouvoir dans deux capitales « présidentielles » d’Asie Centrale Archived 2013-05-29 at the Wayback Machine
2. ↑  www.atlasobscura.com/places/independence-monument-of-turkmenistan
3. ↑  www.turkmenistan.orexca.com/independence\_park.shtml

%&॥?
आमू दरिया अफ़ग़ानिस्तान की उत्तरी सीमा के साथ-साथ चलकर फिर उत्तर की तरफ़ अरल सागर में विलीन होती है
**आमू दरिया** (संस्कृत: वक्शु नदी, फ़ारसी: آمودریا‎ आमू दरिया, अरबी: جيحون‎‎ जिहोन) मध्य एशिया की एक बड़ी नदी है जो वख़्श और पंज नदियों के संगम से बनती है। इस नदी की कुल लम्बाई २,४०० कीलोमीटर है जिसमें से १,४५० की॰मी॰ की गहराई और बहाव नाव-यातायात चलने योग्य है।

स्रोत और मार्ग
--------------

आमू दरिया पामीर पर्वतमाला में स्थित ज़ोरकुल सरोवर से शुरू होता है। यहाँ पर इसका नाम पामीर नदी है। पामीर नदी थोड़ा दूर चलकर वाख़ान नदी के साथ संगम करती है और इनके विलय से जो नदी बनती है उसका नाम पंज नदी है। पंज नदी अफ़्गानिस्तान की ताजिकिस्तान के साथ की उत्तरी सीमा मानी जाती है। इसी सीमा पर चलते हुए ताजिकिस्तान से दक्षिण की ओर आती हुई वख़्श नदी का पंज नदी में विलय हो जाता है और इस से आगे इस नदी को आमू दरिया कहा जाता है। कुछ दूर चलकर इस आमू दरिया का रुख़ उत्तर की ओर हो जाता है और अंत में जाकर यह कज़ाख़िस्तान और उज़्बेकिस्तान के बीच स्थित अरल सागर में विलीन होती है।

इन्हें भी देखें
---------------

* अरल सागर
* पामीर पर्वतमाला
* पंज नदी

सन्दर्भ
-------

1. ↑  Fish and fisheries at higher altitudes: Asia Archived 2016-08-02 at the Wayback Machine, Food & Agriculture Org. 1999, ISBN 978-92-5-104309-7, *... In its upper reaches the Amu Darya is known as Vakhan River (Vakhsh), then as Panj River (Pyandzh), when it receives the Pamir River ...*
**सोवा रिग्पा** (तिब्बती : བོད་ཀྱི་གསོ་བ་རིག་པ་, Wylie: Ggso ba rig pa) तिब्बत सहित हिमालयी क्षेत्रों में प्रचलित प्राचीन उपचार पद्धति है। भारत के हिमालयी क्षेत्र में 'तिब्बती' या 'आमचि' के नाम से जानी जाने वाली सोवा-रिग्पा विश्व की सबसे पुरानी चिकित्सा पद्धतियों में से एक है।

भारत में इस पद्धति का प्रयोग जम्मू-कश्मीर के लद्दाख क्षेत्र, लाहौल-स्पीति (हिमाचल प्रदेश), सिक्किम, अरुणाचल प्रदेश तथा दार्जिलिंग (पश्चिम बंगाल) में किया जाता है। सोवा-रिग्पा के सिद्धांत और प्रयोग आयुर्वेद की तरह ही हैं और इसमें पारंपरिक चीनी चिकित्साविज्ञान के कुछ सिद्धांत भी शामिल हैं। सोवा रिग्पा के चिकित्सक देख कर, छू कर एवं प्रश्न पूछकर इलाज करते हैं।

ऐसा माना जाता है कि यह पद्धति भगवान बुद्ध द्वारा 2500 वर्ष पहले प्रारंभ की गई थी। बाद में प्रसिद्ध भारतीय विद्वानों जैसे जीवक, नागार्जुन, वाग्भट्ट एवं चंद्रानंदन ने इसे आगे बढ़ाया। इसका इति‍हास 2500 वर्षों से अधि‍क का रहा है। सोवा-रि‍गपा प्रणाली यद्यपि बहुत प्राचीन है किन्तु हाल ही में मान्‍यता प्रदान की गई है। यह प्रणाली अस्‍थमा, ब्रोंकि‍टि‍स, अर्थराइटि‍स जैसी पुराने रोगों के लि‍ए प्रभावशाली मानी गई है।

सोवा-रि‍गपा का मूल सि‍द्धांत निम्नलिखित है 

* (1) इलाज के लि‍ए शरीर और मन का वि‍शेष महत्‍व है
* (2) एन्‍टीडॉट, अर्थात इलाज
* (3) इलाज की पद्धति
* (4) बीमारी को ठीक करने वाली दवाईयां ; और
* (5) फार्माकॉलॉजी।

सोवा-रि‍गपा मानव शरीर के नि‍र्माण में पांच भौति‍क तत्‍वों, वि‍कारों की प्रकृति‍ तथा इनके समाधान के उपायों के महत्‍व पर बल देता है।। उत्तर प्रदेश और कर्नाटक में सोवा-रि‍गपा के कुछ शैक्षणि‍क संस्‍थान हैं।

इन्हें भी देखें
---------------

* आयुर्वेद
* यूनानी चिकित्सा पद्धति
* होम्योपैथी
* प्राकृतिक चिकित्सा का इतिहास
* सोवा रिग्पा - मराठी भाषा
* सोवा रिग्पा - नेपाली भाषा

सन्दर्भ
-------

1. ↑  "जमीन ही नहीं, कहीं और भी है चीन की नजर". नवभारत टाईम्स. 6 फ़रवरी 2014. मूल से 23 फ़रवरी 2014 को पुरालेखित. अभिगमन तिथि 6 फ़रवरी 2014.
2. ↑  राष्‍ट्रीय ग्रामीण स्‍वास्‍थ्‍य मि‍शन के तहत आयुष को मुख्‍य धारा में लाना
3. ↑  "सोवा रिग्पा", *विकिपीडिया* (मराठी में), 2023-02-05, अभिगमन तिथि 2023-02-05
4. ↑  "सोवा रिग्पा", *विकिपिडिया* (नेपाली में), 2023-02-05, अभिगमन तिथि 2023-02-05
**सोवियत मोंटेज थ्योरी** सिनेमा को समझने और बनाने के लिए एक दृष्टिकोण है जो संपादन पर भारी निर्भर करता है (मॉन्टेज "असेंबली" या "संपादन" के लिए फ्रेंच शब्द है)। यह वैश्विक सिनेमा के लिए सोवियत फिल्म सिद्धांतकारों का मुख्य योगदान है।

यद्यपि 1920 के दशक में सोवियत फिल्म निर्माताओं ने मोंटेज के बारे में असहमति थी, सर्गेई आईजनस्टीन ने "ए डायलेक्टिक अप्रोच टू फिल्म फॉर्म" में समझौते के रूप में चिह्नित किया, जब उन्होंने कहा कि मोंटेज "सिनेमा की तंत्रिका" है, और "मोंटेज की प्रकृति का निर्धारण सिनेमा की विशिष्ट समस्या को हल करना है "। इसका प्रभाव वाणिज्यिक, अकादमिक और राजनीतिक रूप से दूर तक पहुंच रहा है। अल्फ्रेड हिचकॉक संपादन (और अप्रत्यक्ष रूप से मोंटेज) को उपयुक्त फिल्म निर्माण के लिंचपिन के रूप में दर्शाता है। वास्तव में, आज उपलब्ध बहुसंख्यक कथानक फ़िल्मों में मोंटेज को प्रदर्शित किया गया है। सोवियत दौर के बाद के फ़िल्म सिद्धांतों ने मोंटेज से फिल्म विश्लेषण को फिल्म की भाषा, एक व्याकरण, की ओर पुनर्निर्देशित करने पर बड़े पैमाने पर आधारित किया। उदाहरण के लिए, फिल्म की एक सिमिऑटिक समझ, सर्गेई ईसेनस्टीन की भाषा के "पूरी तरह से नए तरीकों" की ऋणी है।  हालांकि कई सोवियत फिल्म निर्माताओं, जैसे कि लेव कोल्शोव, डिजीगा वेर्तोव, एस्फायर शुब और वेस्वोल्द पुडोवकिन ने मोंटेज प्रभाव के गठन के बारे में आपने विचार दिए हैं, आईजनस्टीन का विचार कि  "मॉन्टेज एक विचार है जो स्वतंत्र शॉट्स के टकराव से उत्पन्न होता है" जिसमें "प्रत्येक अनुक्रमिक तत्व को दूसरे के बगल में नहीं, लेकिन दूसरे के ऊपर माना जाता है" सबसे व्यापक रूप से स्वीकार किया गया है।

सोवियत नेतृत्व और फिल्म निर्माताओं के लिए फिल्मों का उत्पादन - किस प्रकार और किन परिस्थितियों केअंतर्गत वो बनती हैं - अति महत्वपूर्ण था? फिल्में जो आम जनता के बजाय व्यक्तियों पर केंद्रित थीं, वे काउंटरवेव्यूशनरी मानी जाती थीं, लेकिन मातर ऐसा नहीं था। फिल्म निर्माण का सामूहीकरण को कम्युनिस्ट राज्य की प्रोग्रामिक पूर्ति के लिए केंद्रीय था। किनो-आई ने एक फिल्म और न्यूज़रील सामूह बना दिया जिस ने लोगों की जरूरतों के ऊपर के कलाकृति के पूंजीवादी विचारों को खत्म करना था। श्रम, आंदोलन, जीवन की मशीनरी, और सोवियत नागरिकों की हर रोज़ की ज़िंदगी, किनो-आई के प्रदर्शनों की सामग्री, रूप और उत्पादक चरित्र में एकत्रित था।

सन्दर्भ
-------

1. ↑  Metz, Christian (1974). *Film Language; A Semiotics of Cinema*. Oxford University Press. पपृ॰ 133.
**स्वतंत्रता स्मारक** (ख्मेर:វិមានឯករាជ្យ, "*विम्येन एकऽरीच*"; संस्कृत:*विमान एकराजम्* से) कम्पूचिया(कम्बोडिया) की राजधानी, नोम पेन्ह में स्थित एक स्मारक है, जिसे वर्ष 1958 में कम्पूचिया की फ्रांस से स्वनंत्रताप्रापती की स्मृती में निर्मित किया गया था। इसका उदधाटन 9 नवम्बर 1962 को, स्वतंत्रता की 9वीं वर्षगांठ के अवसर पर हुआ था। दृढ़ पारम्परिक वास्तूशैली में बना यह स्मारक नोम पेन्ह के केन्द्र में नोरोदोम और सिंहानोउक मार्गों के चौराहे पर स्थित है। इसकी बनावट को विख्यात कम्बोडियाई वास्तुकार(आर्क़िटेक्ट) वान्न मौलीवान्न ने तईयार किया था।

वास्तुकारी एवं विवरण
--------------------

ताकेओ शहर में **स्वतंत्रता स्मारक की एक नकल**
पारंपरिक कम्पूचियाई वास्तूशैली में बने इस स्मारक को एक पद्माकार मंदिर या स्तूप के आकार का बनाया गया है, जिसमें वास्तूकार वान्न मौलीवान्न ने खमेर वास्तुपरंपरा के अनेक परंपरिक रूपांकनों का उपयोग किया है। इस मंदिर रूपी स्मारक को अंगकोर वाट की रूपाकृती के तर्ज़ पर बनाया गया है, विशेश कर इसका शिखर पारम्परिक खमेर वास्तूशैली की है, जो अंगकोर वाट सहित अनेकों ऐनिहासिक कम्पूचियाई मंदिरों और स्तूपों में देखी जा सकती है। इस संरचना का सतहदार शिखर 20फुट ऊंचा है, जो कई(सात) वृत्ताकार शीर्ष-दृश्य वाले सतहों से बना है जिसमें से प्रत्येक सतह की त्रिज्या ऊंचाई के साथ कम होती जाती है, साथ ही इस पर विभिन्न शिल्प-रूपांकन अंकित हैं जिन्के परिणामस्वरूप इसे एक पद्माकार मिलता है। इसकी वास्तुकारी में वास्तुकार मौलिवान्न ने दृढ़तः लोकप्रिय वास्तुशैली का उपयोग किया है। रात के समय इस स्मारक को कम्बोडिया के राष्ट्रीय ध्वज के रंग- लाल, नीले और रफ़ेद रंग की रौशनी से प्रकाशित किया जाता है।

स्थिति
------

स्वतंत्रता स्मारक राजधानी के दो प्रमुख सड़क: नोरोदोम और सिहानोउक मेर्गों के चौराहे पर स्थित है। यह चौराहे के गोलंबर पर स्थित है। इसे कई समारोहों के लिये एक मंच के रूप में उपयोग किया जाता है। यहां आगंतुकों का प्रवेश निःशुल्क है एवं शहर के केन्द्र में होने के कारण यह स्थान आम तौर पर चहल-पहल से भरपूर रहता है।

भूमिका व महत्ता
---------------

रूसी प्रधानमंत्री डिमिट्री मेडवेडेव श्रद्धांजली पेश करते हुए
यह स्मारक कम्बोडिया की स्वतंत्रता का प्रतीक है, साथ ही यह स्वतंत्रता संग्राम में मारे गए शहीदों की समाधी स्थल का भी स्थान है। राष्ट्रीय त्योहारों, विशेश रूप से स्वतंत्रता दिवस और संविधान के प्रख्यापन की वर्षगांठ(संविधान दिवस), के अवसर पर राजकीय अनुष्ठानों का यह ध्यान केन्द्र होता है। राजकीय एवं राष्ट्रीय उत्सवों पर कम्बोडिया के नरेश यहीं से अपना भाषण देते हैं एवं अन्य महत्वपूर्ण समारोहों का संचालन भी यहीं से किया जाता है। अंतराष्ट्रीय अतिथिगण एवं राष्ट्राध्यक्षगण इस स्मारक में अपनी श्रद्धांजली अर्पित करते हैं।

सन्दर्भ
-------

निर्देशांक: 11°33′23″N 104°55′41″E﻿ / ﻿11.5564°N 104.9281°E﻿ / 11.5564; 104.9281
२०१९ में ब्यूनस आयर्स में *द मेजर ऑफ ए मैन* की स्क्रीनिंग में फिल्म निर्माता स्टीफन ब्रिज (दाएं से दूसरे) और रोड्रिगो मोरेनो (बाएं से दूसरे)।
एक **स्वतंत्र फिल्म** या **इंडी फिल्म** एक फीचर फिल्म या लघु फिल्म है जो प्रमुख फिल्म स्टूडियो सिस्टम के बाहर बनाया जाता है, साथ ही स्वतंत्र मनोरंजन कंपनियों द्वारा निर्मित और वितरित (या कुछ मामलों में द्वारा वितरित) की जाती है। स्वतंत्र फिल्में कभी-कभी अपनी सामग्री और शैली और फिल्म निर्माताओं की व्यक्तिगत कलात्मक दृष्टि को साकार करने के तरीके से अलग होती हैं। आमतौर पर प्रमुख स्टूडियो फिल्मों की तुलना में स्वतंत्र फिल्में काफी कम बजट में बनाई जाती हैं, लेकिन ऐसा हमेशा नहीं होता।

जाने-माने अभिनेताओं के लिए यह असामान्य नहीं है कि वे कई कारणों से पर्याप्त वेतन कटौती लेते हैं: यदि वे वास्तव में फिल्म के संदेश में विश्वास करते हैं; पेशे में उतर आने के लिए वे फिल्म निर्माता के ऋणी महसूस करते हैं; उनका करियर अन्यथा रुका हुआ है या वे एक स्टूडियो फिल्म के लिए एक बड़ी प्रतिबद्धता का प्रबंधन करने में असमर्थ महसूस करते हैं; फिल्म एक ऐसी प्रतिभा को प्रदर्शित करने का अवसर प्रदान करती है जिसने स्टूडियो सिस्टम में कर्षण प्राप्त नहीं किया है; या केवल इसलिए कि वे किसी विशेष निर्देशक के साथ काम करना चाहते हैं जिसकी वे प्रशंसा करते हैं। उत्तरार्द्ध के कई उदाहरण हैं, जैसे कि जॉन ट्रावोल्टा और ब्रूस विलिस *पल्प फिक्शन* पर क्वेंटिन टारनटिनो के साथ काम करने के लिए कम वेतन लेते हैं।

आम तौर पर, स्वतंत्र फिल्मों के विपणन को सीमित रिलीज की विशेषता होती है, जो अक्सर स्वतंत्र फिल्म थिएटरों में होते हैं। लेकिन उनके पास प्रमुख विपणन अभियान और व्यापक रिलीज भी हो सकते हैं। वितरण (नाटकीय या खुदरा रिलीज) से पहले स्वतंत्र फिल्मों को अक्सर स्थानीय, राष्ट्रीय या अंतर्राष्ट्रीय फिल्म समारोहों में दिखाया जाता है। यदि एक स्वतंत्र के पास आवश्यक धन और वितरण हो तो वह एक मुख्यधारा के फिल्म निर्माण को टक्कर दे सकती है।

संदर्भ
======

1. ↑  Callahan, Peter (January 8, 2001). "Don't Lose It At The Movies The Brothers McMullen and Blair Witch--yes. Waterworld II--no. A primer on indie-film investing". *CNN*. अभिगमन तिथि December 10, 2012.
2. ↑  "How 'Pulp Fiction' Destroyed Indie Cinema". *Decider* (अंग्रेज़ी में). 2014-10-14.
**सेरछिप** (Serchhip) पूर्वोत्तरी भारत के मिज़ोरम राज्य के सेरछिप ज़िले में स्थित एक नगर है। यह ज़िले तथा सेरछिप सदर तहसील का मुख्यालय है और राज्य की राजधानी, अइज़ोल, से ११२ किमी दूर है।

भूगोल
-----

सेरछिप में दो प्रमुख नदियों कलादान नदी तथा तुइकुम नदी के मध्य बसा है। औसत वार्षिक दैनिक तापमान १५ °C से २७ °C के मध्य तथा वर्षा मध्यम स्तर की होती है।

अर्थव्यवस्था
------------

कृषि यहाँ का एक प्रमुख पेशा है। कलादान नदी के तट पर स्थित होने के कारण सेरछिप पत्तागोभी तथा सरसों के तेल के लिये पूरे मिज़ोरम में प्रसिद्ध है।

यातायात
-------

सेरछिप अइज़ोल से पवन हंस हेलिकॉप्टर सेवा द्वारा जुड़ा है। सेरछिप सड़क मार्ग द्वारा सिलचर से राष्ट्रीय राजमार्ग ५४, अगरतला से राष्ट्रीय राजमार्ग ४० तथा इम्फाल से राष्ट्रीय राजमार्ग १५० द्वारा जुड़ा है। सेरछिप कस्बे में टैक्सी, ऑटोरिक्शा तथा निजी बसों के रूप में सार्वजनिक यातायात सुविधा उपलब्ध है।

जनसांख्यिकी
-----------

भारत की जनगणना २०११ के अनुसार सेरछिप कस्बे की आबादी २१,१५८ है, जिसमे १०,७७७ पुरुष तथा १०,३८१ महिलाएँ हैं। ६ वर्ष से कम उम्र के बच्चों की जनसंख्या २६६४ है, जो कि कुल जनसंख्या का १२.५९% है। लिंगानुपात दर ९६३ है जो कि मिज़ोरम की राज्य दर ९७६ से कम है। साक्षरता दर ९८.३०% है जो कि राज्य दर ९१.३३% से अधिक है। पुरुष साक्षरता दर ९८.४४% तथा महिला साक्षरता दर ९८.१५% है।

### धर्म

यहाँ का प्रमुख बहुसंख्यक धर्म ईसाई है, जो कि कुल जनसंख्या का ९५.४४% हैं। अन्य अल्पसंख्यक धर्म हिन्दू ३.४०%, मुस्लिम ०.७०%, बौद्ध ०.१४%, जैन ०.०३% तथा सिक्ख ०.०२% हैं। ०.२६% लोगों ने अपने धर्म का उल्लेख नहीं किया है।

इन्हें भी देखें
---------------

* कलादान नदी
* सेरछिप ज़िला
* मिज़ोरम

सन्दर्भ
-------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. मूल से 16 जून 2004 को पुरालेखित. अभिगमन तिथि 2008-11-01.
2. ↑  "Serchhip District: District Profile" (PDF). *District Election Plan*. उपज़िलाधिकारी कार्यालय, सेरछिप ज़िला. 2008. मूल से 25 अगस्त 2015 को पुरालेखित (PDF).
3. 1 2 3 4 5 6  "Serchhip Population Census 2011". *census2011.co.in*. मूल से 22 मई 2018 को पुरालेखित. अभिगमन तिथि २५ मई २०१८.
**स्मार्त सम्प्रदाय**, स्मृति साहित्य का अनुसरण करता है। यह माना जाता है कि वेदमन्त्रद्रष्टा ऋषियों ने जिन वेदमन्त्रों का साक्षात्कार सृष्टि के आदिकाल में किया था, उन्हीं ने उनके अर्थों को भी सही रूप में समझा था , अतः वेदों के अर्थ को विस्तार रूप से प्रतिपादन करने वाले उन ऋषियों के प्रतिपादित अर्थस्मारक ग्रन्थविशेषों को स्मृतिशास्त्र कहा जाता है । वस्तुतः देखा जाये तो समस्त सनातन वैदिक धर्म को मानने वाले लोग वेदों और उनके अनुकूल चली आ रहीं परम्परागत प्राचीन स्मृतियों को , जो कि प्रायः विविध ऋषि -मुनियों के नाम पर रहती हैं, उनको धर्म में प्रमाण रूप में स्वीकारते हैं , सुतरां समस्त सच्चे सनातन हिन्दू धर्मावलम्बी स्मार्त ही हैं । 

  

कुछ लोगों के मतानुसार इस धार्मिक-सामाजिक समूह का प्रचार प्रसार करने वाले, ईसा पूर्व पांचवी सदी के दार्शनिक व अद्वैत वेदान्त के प्रतिपादक शंकर थे। कर्नाटक का शृंगेरी में उनके द्वारा स्थापित मठ तथा इसी प्रकार अन्य दिशाओं में भी उनके मठ स्मार्त सम्प्रदाय का केन्द्र बने हुए हैं तथा इस मठ के प्रमुख जगद्गुरु, दक्षिण भारत , गुजरात, उड़ीसा, उत्तराखण्ड में स्मार्तों के आध्यात्मिक गुरु हैं व भारत के प्रमुख धार्मिक व्यक्तित्वों में एक हैं।

स्मार्त अपनी उपासना में पाँच मुख्य देवताओं-शिव, विष्णु, शक्ति (उनके दुर्गा, गौरी, लक्ष्मी, सरस्वती जैसे सभी रूपों सहित), सूर्य एवं गणेश की पंचायतन पूजा करते हैं।

स्मार्तों के लक्षण इस प्रकार हैं -

**अनुष्ठानं कुले येषां स्मृत्यौचित्यपोषकम् ।**

**क्रियते खलु यथाशक्तिस्ते स्मार्ता विदुर्बुधाः  ।।**

अर्थात् जिनके कुल में धार्मिक अनुष्ठान यथाशक्ति स्मृतियों के औचित्य को पोषित करता है अर्थात् इस प्रकार किया जाता है ताकि सभी वैदिक स्मृतियों में सामञ्जस्य बैठ जाये, उनको विद्वान् लोग स्मार्त कहते हैं ।

**स्मृतेरनुगतो  यो च  मीमांसादिपरायणः ।**

**वेदाविरोधिन्याः पवते स स्मार्त्तो  जगत्त्रयम्  ।।**

जो वेदों से अविरोध रखने वाली स्मृति का अनुगामी , पूर्वमीमांसा, न्याय, व्याकरण आदि शास्त्रों के परायण हो, वह स्मार्त तीनों लोकों को पवित्र करता है।

**अद्वैते हि मतिर्येषां गतिश्चाद्वयब्रह्मणि ।**

**रतिश्चाखिलवेदान्ते  ते वै स्मार्त्तधुरन्धराः ।।**

जिनकी अद्वैत में मति अर्थात् मननशीलता रहती हो , अद्वैत ब्रह्म ही जिनकी गति हो, समस्त वेदान्त (उपनिषद्, ब्रह्मसूत्र, गीता आदि) में जिनकी अनुरक्ति हो , वे निश्चय ही स्मार्तों की धुरी को धारण करने वाले हैं ।

**गणनाथदेविशिवविष्णुखगेशदेवान्नित्यं सुपूज्यनिरतस्समानभावैः ।**

**गोविप्रसन्तसुरशास्त्रभक्तिमतानुयायी  पाखण्डखण्डनपरो खलु वै स्मार्त्तः ।।**

गणेश, देवी दुर्गा, शिव, विष्णु तथा आकाश में गमन करने वाले सूर्य - इन देवताओं को जो प्रतिदिन सबके प्रति समान भावनाओं से ओतप्रोत होकर अच्छी तरह से (उसके लिये विहित शास्त्रीय विधा से) पूजन करने में लगे रहता है; गौमाता, ब्राह्मण, सन्त, देवता तथा शास्त्रों के प्रति भक्ति रखने वाला तथा वेदविरोधी मतों के खण्डन में दक्ष, ऐसा व्यक्ति निश्चय ही स्मार्त्त है ।

इन्हें भी देखें
---------------

* स्मृति
* स्मार्त सूत्र
**सौभरि** एक प्राचीन ऋषि जो बड़े तपस्वी थे । 

भागवत में इनका वृत्त वार्णित है । एक दिन यमुना में एक मत्स्य को मछलियों से भोग करते देखकर इनमें भी भोगलालसा उत्पन्न हुई । ये सम्राट मान्धाता के पास पहुँचे, जिनके पचास कन्याएँ थीं । ऋषि ने उनसे अपने लिये एक कन्या माँगी । मान्धाता ने उत्तर दिया कि यदि मेरी कन्याएँ स्वयंवर में आपको वरमाला पहना दें, तो आप उन्हें ग्रहण कर सकते हैं । सौभरि ने समझा कि मेरी बुढ़ौती देखकर सम्राट् ने टाल-मटोल की है । पर मैं अपने आपको ऐसा बनाऊँगा कि राजकन्याओं की तो बात ही क्या, देवांगनाएँ भी मुझे वरण करने को उत्सुक होंगी । तपोबल से ऋषि का वैसा ही रूप हो गया । जब वे सम्राट् मांधाता के अंतःपुर में पहुँचे, तब राजकन्याएँ उनका दिव्य रूप देख मोहित हो गई और सब ने उनके गले में वरमाल्य डाल दिया । ऋषि ने अपनी मंत्रशक्ति से उनके लिये अलग अलग पचास भवन बनवाए और उनमें बाग लगवाए । इस प्रकार ऋषि जी भोगविलास में रत हो गए और पचास पत्नियों से उन्होंने पाँच हजार पुत्र उत्पन्न किए । वह्वयाचार्य नामक एक ऋषि ने इनको इस प्रकार भोगरत देख एक दिन एकान्त में बैठकर समझाया कि यह आप क्या कर रहे हैं । इससे तो आपका तपोतेज नष्ट हो रहा है । ऋषि को आत्मग्लानि हुई । वे संसार त्याग भगवच्चिंतन के लिये वन में चले गए । उनकी पत्नियाँ उनके साथ ही गईं । कठोर तपस्या करने के उपरांत उन्होंने शरीर त्याग दिया और परब्रह्म में लीन हो गए । उनकी पत्नियों ने भी उनका सहगमन किया ।
**Saufatu Sopoanga** , OBE (जन्म 22 फरवरी 1952)प्रशांत राष्ट्र के तुवालु से एक राजनीतिक व्यक्ति है। सोपंगा तुवालु के आठवें प्रधानमंत्री  और तुवालु के एक विदेश मंत्री थे। वह Enele Sopoaga के बड़े भाई हैं, जिन्हें 2013 में तुवालु के प्रधान मंत्री के रूप में नियुक्त किया गया था।

| सही माननीय
सौफतु सोपंगा
ओबीई |
| --- |
|  |
| तुवालु के 8 वें प्रधान मंत्री |
| **कार्यालय में हूँ**
2 अगस्त 2002 - 27 अगस्त 2004 |
| सम्राट | एलिज़ाबेथ द्वितीय |
| गवर्नर जनरल | तोमासी पुपुआ
फैमलगा लुका |
| इससे पहले | कोलोआ तलक |
| इसके द्वारा सफ़ल | मातिया तोफा |
| व्यक्तिगत विवरण |
| उत्पन्न होने वाली | 22 फरवरी 1952 (आयु 68) 
नुकुफेटौ , तुवालु |

तुवालु में कोई राजनीतिक दल नहीं हैं। प्रधान मंत्री के रूप में उनके कार्यकाल के दौरान, सपोआंगा का समर्थन करने वाले सांसदों का गठबंधन था, और उनके खिलाफ एक विरोधी समूह भी था। सपंगो का समूह और विरोधी समूह दोनों ही दलबदल से त्रस्त थे; उपचुनावों की एक श्रृंखला ने भी अनिश्चितता पैदा कर दी कि कौन सा पक्ष संसदीय बहुमत के साथ उभरेगा। उनकी सरकार के अस्तित्व को मंत्री और अन्य नियुक्तियों के वितरण के अपने निपुण संचालन के परिणामस्वरूप वर्णित किया गया है। 

26 अगस्त 2004 को, जबकि संसद के 15 सदस्यों में से एक न्यूजीलैंड में बीमार था और दूसरे ने सपोआंगा के समूह से हार मान ली थी, विपक्ष ने अंतत: सपोंगा को अविश्वास मत में इस्तीफा दे दिया , 8-6।
**स्मृति "सिमी" मेहरा** (जन्म 21 मई 1972) भारत की पहली महिला हैं, जो महिलाओं के लिए दुनिया के प्रमुख गोल्फ दौरे की सदस्य बनीं, जो अमेरिका स्थित एलपीजीए दौरा है। उन्हें "भारत में महिला गोल्फ के लिए एक अग्रणी और एक स्तंभ" के रूप में पहचाना जाता है। वे कोलकाता में पैदा हुईं और कलकत्ता विश्वविद्यालय में अध्ययन किया। 

1994 में मेहरा एक पेशेवर गोल्फर बन गई थी। मेहरा ने 1996 में मुख्य एलपीजीए दौरे में पदोन्नति हासिल करने के लिए 1996 में दूसरे स्तरीय फ्यूचर्स दौरे पर एक बार जीत हासिल की, जो उन्होंने 1997-1999 और 2001-2004 तक खेली। 2005 में उन्होंने अपने कंधे की सर्जरी कराई और शीर्ष स्तर पर अपनी जगह फिर से पाने की उम्मीद में 2006 में फ्यूचर्स दौरे पर खेलना आरम्भ किया। 

अक्टूबर 2005 में, मेहरा ने अपने गृह देश में शीर्ष स्तर की महिला गोल्फ का प्रदर्शन करने की भूमिका निभाते हुए, भारत में पहली महिला पेशेवर स्किन गेम में एलपीजीए टूर गोल्फर्स हीथर डेली- डोनोप्रियो , हिलेरी लुनके और सेलेस्टे ट्रोच के साथ हिस्सा लिया। 

2012 में, हीरो-डब्ल्यूजीएआई पुरस्कार समारोह में मेहरा को "प्लेयर ऑफ द ईयर" नामित किया गया था। उन्हें उस टीम का हिस्सा होने का श्रेय दिया गया जिसने महिलाओं के पेशेवर दौरे को स्थिर किया। उन्होंने सभी 15 प्रतियोगिताओं में खेला और उनमें से सात में जीत हासिल की।

अपनी खुद की एथलेटिक उपलब्धियों के अलावा, मेहरा ने भारतीय महिला गोल्फरों को गोल्फ को करियर बनाने का अवसर प्रदान करने के लिए महिला गोल्फ एसोसिएशन ऑफ इंडिया की सह-संस्थापक बनकर गोल्फ की दुनिया को प्रभावित किया।

व्यक्तिगत जीवन
--------------

मेहरा ने अपनी माँ बिली से प्रेरित होकर रॉयल कलकत्ता गोल्फ क्लब में गोल्फ खेलना सीखा, जो दक्षिण पूर्व एशिया की एक प्रमुख शौकिया गोल्फ खिलाड़ी थी। मेहरा अपना खाली समय गोल्फ फाउंडेशन ऑफ इंडिया के माध्यम से वंचित बच्चों को पढ़ाने में बिताती है।

शौकिया जीत
----------

* 1993 मलेशियाई राष्ट्रीय चैम्पियनशिप
* 1994 इंडियन नेशनल मैच प्ले चैम्पियनशिप, इंडियन नेशनल स्ट्रोक प्ले चैम्पियनशिप

पेशेवर जीत
----------

### फ्यूचर्स टूर जीत

* 1996 ग्रीन माउंटेन नेशनल फ्यूचर्स गोल्फ क्लासिक
* 2004 फ्राय क्लासिक, हंटर्स ओक फ्यूचर्स गोल्फ क्लासिक

### अन्य जीत

* 2002 मलेशियाई ओपन

टीम
---

**पेशेवर**

* विश्व कप (भारत का प्रतिनिधित्व): 2008

सन्दर्भ
-------

1. ↑  "Vani, Sharmila will join Aditi as Indian women's golf gains more attention". Women's Indian Open. मूल से 21 फ़रवरी 2019 को पुरालेखित. अभिगमन तिथि 20 February 2019.
2. ↑  "Smriti Mehra is Women's Professional Golf Player of the Year". *Times of India*. 11 April 2012. मूल से 6 अप्रैल 2019 को पुरालेखित. अभिगमन तिथि 26 मार्च 2019.
3. ↑  "International Impact: Evian Masters wildcards Mariajo Uribe, Smriti Mehra, and Maria Verchenova all hail from different countries and are making their mark on the sport". *Golf Digest*. 23 July 2010. मूल से 26 मार्च 2019 को पुरालेखित. अभिगमन तिथि 26 मार्च 2019.

बाहरी कड़ियाँ
-------------

* LPGA.com लेख मेहरा और भारतीय गोल्फ के बारे में
हवलदार **हंगपन दादा** (2 अक्टूबर 1979 - 27 मई 2016) भारतीय सेना के एक जवान थे जो 27 मई 2016 को उत्तरी कश्मीर के शमसाबाड़ी में आतंकवादियों के साथ मुठभेड़ में शहीद हुए। वीरगति प्राप्त करने से पूर्व उन्होंने 4 हथियारबंद आतंकवादियों को मौत के घाट उतारा। इस शौर्य के लिए 15 अगस्त 2016 को उन्हें मरणोपरांत अशोक चक्र से सम्मानित किया गया। अशोक चक्र शांतिकाल में दिया जाने वाला भारत का सर्वोच्च वीरता पुरस्कार है।

जीवन
----

ये अरुणाचल प्रदेश के बोदुरिया गांव के रहने वाले हैं।

सैन्य सेवा
----------

ये 1997 में भारतीय थलसेना की असम रेजीमेंट के जरिए में शामिल हुए थे। बाद में इन्हें 35 राष्ट्रीय राइफल्स में तैनात किया गया।

मृत्यु
------

26 मई 2016 को जम्मू-कश्मीर के कुपवाड़ा जिले के नौगाम सेक्टर में आर्मी ठिकानों का आपसी संपर्क टूट गया था। तब हवलदार हंगपन दादा को उनकी टीम के साथ भाग रहे आतंकवादियों का पीछा करने और उन्हें पकड़ने का जिम्मा सौंपा गया। 
इनकी टीम एलओसी के पास शामशाबारी माउंटेन पर करीब 13000 की फीट की ऊंचाई वाले बर्फीले इलाके में इतनी तेजी से आगे बढ़ी कि उन्होंने आतंकवादियों के बच निकलने का रास्ता रोक दिया। इसी बीच आतंकवादियों ने टीम पर फायरिंग शुरू कर दी। आतंकवादियों की तरफ से हो रही भारी फायरिंग की वजह से इनकी टीम आगे नहीं बढ़ पा रही थी। तब ये जमीन के बल लेटकर और पत्थरों की आड़ में छुपकर अकेले आतंकियों के काफी करीब पहुंच गए। 
फिर दो आतंकवादियों को मार गिराया। लेकिन इस गोलीबारी में वे बुरी तरह जख्मी हो गए। 
तीसरा आतंकवादी बच निकला और भागने लगा। दादा ने जख्मी होने के बाद भी उसका पीछा किया और उसे पकड़ लिया। इस दौरान दादा की इस आतंकी के साथ हाथापाई भी हुई। लेकिन इन्होंने इसे भी मार गिराया। इस एनकाउंटर में चौथा आतंकी भी मार गिराया गया।

स्मारक
------

नवंबर 2016 में शिलांग के असम रेजीमेंटल सेंटर (एआरसी) में प्लेटिनियम जुबली सेरेमनी के दौरान एक एडमिनिस्ट्रेटिव ब्लॉक का नाम हंगपन के नाम पर रखा गया।

डाक्यूमेंट्री
-------------

एडिशनल डायरेक्टर जनरल ऑफ पब्लिक इन्फॉर्मेशन द्वारा 26 जनवरी 2017 को इन पर एक डॉक्युमेंट्री भी रिलीज की।

सन्दर्भ
-------

1. ↑  "अशोक चक्र से सम्मानित हुए शहीद हंगपन दादा". नवभारत टाइम्स. मूल से 14 सितंबर 2016 को पुरालेखित. अभिगमन तिथि 17 अगस्त 2016.
2. 1 2 3 4 5  शहीद हवलदार हंगपन को अशोक चक्र, कश्मीर में अकेले मार गिराए थे 4 आतंकी Archived 2017-02-02 at the Wayback Machine - दैनिक भास्कर - 26 जनवरी 2017
1935 में जैनेंद्र कुमार के दूसरे उपन्यास '**सुनीता'** का प्रकाशन हुआ। आरंभ में इसका दो तिहाई अंश चित्रपट में प्रकाशित हुआ था। गुजराती की एक पत्रिका में यह धारावाहिक रूप से अनूदित भी हुआ। 'सुनीता' और जैनेंद्र की पूर्वप्रकाशित औपन्यासिक कृति 'परख' के कथानक में दृष्टिकोणगत बहुत कुछ समानता है। इस उपन्यास की कमियाँ भी स्पष्ट है। इसके पात्र-पात्रियों के व्यवहार और प्रतिक्रियाएँ निरुद्देश्य एवं अप्रत्याशित लगती हैं। अप्रत्याशित व्यवहार प्रदर्शन की भावना के कारण ही उपन्यास में क्षीण स्थल आए हैं। उपन्यासकार का पहेली बुझाने का आग्रह कृति में हलकापन ला देता है, परंतु कहीं-कहीं उपन्यास के चरित्र अपनी सीमाओं का अतिक्रमण करके अतिशय उच्चता का परिचय देते हैं। जैनेंद्र का अटपटी कथा शैली इस उपन्यास में सहजता, स्वाभाविकता से युक्त प्रतीत होती है। 

इस दृष्टि से 'सुनीता' को जैनेंद्र की सर्वश्रेष्ठ औपन्यासिक कृति कहा जा सकता है। उपन्यास के प्रभावशाली वातावरण और सप्राण चरित्रों के बीच पात्र चकित-सा रह जाता है। जैनेंद्र की सूक्ष्म मनोवैज्ञानिक दृष्टि और सशक्त वातावरण का चित्रण पाठक पर अमिट प्रभाव डालता है। 'सुनीता' के कथा-चक्र की सबसे भारी घटना निर्जन वन में अर्धरात्रि के समय उपन्यास की प्रधान पात्री सुनीता का हरि प्रसन्न के सामने निर्वसना हो जाना है। परंतु 'सुनीता' के चरित्रों की मानसिक अस्थिरता को देखते हुए इस घटना को बहुत अधिक महत्व नहीं देना चाहिए। इसके आधार पर जैनेंद्र पर नग्नवादिता के आरोप अनौचित्यपूर्ण हैं।

पात्र
-----

* सुनीता
* श्रीकान्त-सुनीता का पति
* हरिप्रसन्न-श्रीकान्त का मित्र
* सत्या-सुनीता की छोटी बहन
* माधवी-सत्या की बड़ी बहन

  


| * दे
* वा
* सं
जैनेंद्र कुमार  की कृतियाँ |
| --- |
| उपन्यास | परख (1929) | सुनीता (1935) |  त्यागपत्र (1937) | कल्याणी (1939) | विवर्त (1953) | सुखदा (1953) |  व्यतीत (1953)| जयवर्धन (1956) |
| कहानी संग्रह | फाँसी (1929) | वातायन (1930) | नीलम देश की राजकन्या (1933) | एक रात (1934) | दो चिड़ियाँ (1935) | जयसंधि(1949)|जैनेंद्र की कहानियाँ (सात भाग) | जैनेंद्र कुमार की कहानियाँ (2000) |
| निबंध संग्रह | प्रस्तुत प्रश्न  | जड़ की बात |साहित्य का श्रेय और प्रेय | सोच विचार | काम प्रेम और परिवार|ये और वे |
| संपादित ग्रंथ | साहित्य चयन (निबंध संग्रह-1951) | विचार वल्लरी (निबंध संग्रह-1952) |
| सह लेखन | तपोभूमि (उपन्यास, ऋषभचरण जैन के साथ-1932) |

संदर्भ
------

1. ↑  जैनेन्द्र, कुमार (2018). *सुनीता*. नयी दिल्ली: भारतीय ज्ञानपीठ. पृ॰ 10. आई॰ऍस॰बी॰ऍन॰ 978-93-263-5205-5.
***बेंड बनूंगा घोड़ी चढुंगा*** एक भारतीय टेलीविजन श्रृंखला है जो 28 मार्च 2011 से 24 फरवरी 2012 तक सोमवार से शुक्रवार रात 9 बजे तक इमेजिन टीवी पर प्रसारित होती है। यह दो लोगों की कहानी पर आधारित है जो मजबूत परंपराओं के जाल में फंस जाते हैं। शो जयपुर में सेट है। इसे दंगल टीवी पर प्रसारित किया गया।और बंद हुआ।

कहानी
-----

जय धनी और पारंपरिक पोद्दार परिवार के सबसे छोटे बेटे हैं। वह एक सपने की तरह जीवन से गुजरता है। एक दिन वह सारिका को देखता है और उससे प्यार करने लगता है। वह उससे शादी करने का सपना देखता है। दूसरी ओर, सारिका जय को नहीं जानती; उसने उसे देखा भी नहीं है। सारिका सिर्फ एक डॉक्टर बनना चाहती है। हालाँकि, मारवाड़ी परिवारों में, महिलाएं अपने घर की देखभाल के लिए घर पर रहती हैं जबकि पुरुष काम पर जाते हैं। इसलिए सारिका की दादी युवती के डॉक्टर बनने के खिलाफ हैं और चाहती हैं कि उसकी जल्द से जल्द शादी हो जाए। एक तरफ जय है, जो सारिका के लिए उत्सुक है, और दूसरी तरफ, सारिका है, जिसके डॉक्टर बनने के सपने हैं और शादी करने की कोई योजना नहीं है।

आखिरकार, जय और सारिका अपने दोनों परिवारों के आशीर्वाद से शादी कर लेते हैं। लेकिन पोद्दार सारिका की आगे की पढ़ाई के खिलाफ हैं। मेडिकल कॉलेज में दाखिला लेने के लिए उसे अपने आरक्षण और शंकाओं को दूर करना होगा।

क्योंकि जैसे ही वह कॉलेज जाना शुरू करती है, उसके ससुराल के परिवार में कई समस्याएं खड़ी हो जाती हैं। इस बात की चर्चा उनके पड़ोसियों, रिश्तेदारों, पारिवारिक मित्रों और उनके व्यवसाय के कर्मचारियों ने की। यह शर्मिंदगी उनके मन को बदलने लगती है। वे सारिका को यह साबित करने के लिए तीन महीने का समय देते हैं कि वह पढ़ाई और परिवार को संतुलित कर सकती है। हालांकि, सारिका के सामने यही एकमात्र बाधा नहीं है। उसके कॉलेज के प्रोफेसरों में से एक उसके प्रति शत्रुतापूर्ण है और उसे पाठ्यक्रम छोड़ने के लिए हर संभव कोशिश करता है। अंत में, सब कुछ तय हो जाता है, और सारिका ने अपनी डिग्री हासिल करते हुए अपना कॉलेज पूरा किया और इस तरह डॉक्टर बनने का उनका सपना साकार हुआ।

कलाकार
------

* सारिका पोद्दार के रूप में जयश्री वेंकटरमनन
* अनुज ठाकुर / नमन शॉ जय पोद्दार के रूप में
* कोमल के रूप में ऋषिका मिहानी
* संतोष पोद्दार के रूप में नौशीन अली सरदार
* रुचा गुजराती मीरा के रूप में
* शालीन भनोट  मिहिर के रूप में
* जीजाजी के रूप में आशीष कपूर
* साहिल चड्ढा / गौरव खन्ना मिस्टर पोद्दार (जय के पिता) के रूप में
* ख्याति खांडके केसवानी लक्ष्मी के रूप में
* सारिका की दादी के रूप में हिमानी शिवपुरी
* श्रीमती के रूप में नीना चीमा पोद्दार (जय की दादी)
* मुकेश रावल मिस्टर पोद्दार (जय के दादा) के रूप में
* तरुण के रूप में अमरीन चक्कीवाला
* चंदन पोद्दार के रूप में अंकित अरोड़ा
* मिस्टर पोद्दार के रूप में अक्षय आनंद (जय के चाचा)
* Panvi के रूप में अर्चना तायदे
* राकेश के रूप में संदीप तिवारी

कट्टर मान्यताओं और कठोर मानदंडों के साथ एक रूढ़िवादी मारवाड़ी परिवार की पृष्ठभूमि के खिलाफ सेट, *बीबीजीसी* एक कहानी है कि कैसे जय सारिका को पारिवारिक विरोधों के बीच अपने सपनों को जीने में मदद करेगी।

संदर्भ
------

1. ↑  "Shaleen Bhanot to do a cameo in Beendh Banunga Ghodi Chadhunga". *Tellychakkar Dot Com* (अंग्रेज़ी में). 2011-04-04. अभिगमन तिथि 2020-03-02.
2. ↑  Singh, Jasmine (14 May 2011). "Beend Banoongaa Ghodi Chadhunga on Imagine TV". *Tribune India*.

बाहरी संबंध
-----------

* इमेजिन टीवी पर बेंड बनूंगा घोड़ी चढुंगा की आधिकारिक साइट Archived 2011-07-25 at the Wayback Machine
**सुधीर अग्रवाल** (जन्म : 24 अप्रैल 1958 को शिकोहाबाद) prayagraj उच्च न्यायालय के एक वरिष्ट न्यायधीश हैं। उन्होने मुकदमों के निस्तारण के मामले में नया कीर्तिमान बनाया है। न्यायमूर्ति अग्रवाल ने 15 साल के कार्यकाल में 31 अक्टूबर 2019 तक कुल 1,30,418 मुकदमों का निपटारा किया है। उन्होने कई चर्चित मामलों में निर्णय देकर उदाहरण प्रस्तुत किया है। न्यायमूर्ति अग्रवाल अपने सख्त फैसलों के लिए जाने जाते हैं। 

मूलरूप से फिरोजाबाद के निवासी न्यायमूर्ति सुधीर अग्रवाल ने आगरा विश्वविद्यालय से स्नातक किया। इसके बाद मेरठ विश्वविद्यालय से कानून की पढ़ाई पूरी की। 5 अक्टूबर 1980 से उन्होंने इलाहाबाद उच्च न्यायालय में वकालत करके करियर की शुरुआत की। उन्होंने टैक्स मामलों में वकालत शुरू की, लेकिन जल्द ही उनकी विशेषज्ञता सर्विस और इलेक्ट्रिसिटी मामलों में भी हो गई। वे उत्तर प्रदेश पावर कारपोरेशन के स्टैंडिंग काउंसिल (वकील) भी रहे। 19 सितम्बर 2003 को उत्तर प्रदेश सरकार के अपर महाधिवक्ता नियुक्त किए गए। फिर अप्रैल 2004 को उनको वरिष्ठ अधिवक्ता नामित किया गया।

अग्रवाल ने 5 अक्टूबर 2005 को इलाहाबाद उच्च न्यायालय के अपर न्यायाधीश के तौर पर शपथ ली। इसके बाद 10 अगस्त 2007 को वह उच्च न्यायालय के नियमित न्यायधीश नियुक्त किए गए। उनका कार्यकाल 23 अप्रैल 2020 तक है।

चर्चित निर्णय
-------------

1. शंकरगढ़ की रानी से 45 गांव मुक्त कराने का आदेश,
2. ज्योतिष पीठ में शंकराचार्य पद के विवाद पर निर्णय,
3. धरना-प्रदर्शन के दौरान सम्पत्ति के नुकसान की वसूली का आदेश,
4. सरकारी कर्मियों को सरकारी अस्पताल में ही इलाज कराने का निर्देश,
5. श्रीराम जन्मभूमि-बाबरी मस्जिद विवाद पर निर्णय,
6. अवैध कब्जे वाली नजूल भूमि को मुक्त कराकर सरकार के कब्जे में देने का निर्देश,
7. मंत्रियों और सरकारी अधिकारियों के बच्चों को सरकारी प्राइमरी स्कूल में पढ़ाने का निर्देश,
8. विभागों में जातिगत प्रतिनिधित्व के आधार पर आरक्षण जारी रखने का आदेश,
9. कानून के विपरीत अधिसूचना से फंडामेंटल रूल्स 56 में संशोधन कर सरकारी सेवको की सेवानिवृत्ति आयु 58 से बढ़कर 60 वर्ष करने के फैसले को विधिविरुद्ध करार देना।

सन्दर्भ
-------

1. ↑  देश के एकमात्र न्यायाधीश जिसने 15 साल में निपटाए 1.25 लाख मुकदमे
2. ↑  "इलाहाबाद उच्च न्यायालय ने ज्योतिष-पीठ में नए शंकराचार्य की नियुक्ति का आदेश दिया।". मूल से 2 नवंबर 2019 को पुरालेखित. अभिगमन तिथि 2 नवंबर 2019.
3. ↑  "इलाहाबाद हाईकोर्ट के वरिष्ठ जज सुधीर अग्रवाल ने एक लाख 12 हजार मुकदमों का निपटारा कर रचा इतिहास". मूल से 14 दिसंबर 2018 को पुरालेखित. अभिगमन तिथि 2 नवंबर 2019.
साहित्य और शौर्य की सांस्कृतिक परंपरा वाला बैसवारा क्षेत्र एक राजनैतिक इकाई के रूप में अपनी पुरानी पहचान वापस पाने के लिए प्रयासरत है। बैस राजपूतों के प्रभाव व साढ़े बाइकस परगना का क्षेत्र को होने के कारण इसे बैसवारा कहा गया। इन बाइस परगनों में आज के उन्नाव, रायबरेली व बाराबंकी के थोड़े थोड़े भाग सम्मलित हैं।

बैसवाड़ा की स्थापना बैस राजपूत राजा अभयचंद बैस ने की थी। अभय चंद, थानेश्वर के महाराजाधिराजा महाराजापुत्र शिलादित्य हर्षवर्धन की २५वे वंशज थे।.

इन बाइस परगनों में निगोहा, मोहनलालगंज, हसनगंज, हड़हा, सरवन, परसंदन, डौडियाखेड़ा, घाटमपुर, भगवंत नगर, बिहार, पाटन, पनहन, मगरापुर, खीरों, सरेनी, बरेली, डलमऊ, बछरावां, कुम्हरावां, बिजनौर, हैदरगढ़, पुरवा मौरावा शामिल हैं। आई ने अकबर में भी बैसवारा क्षेत्र के उल्लेख हैं। उस समय बैसवारा क्षेत्र में दो हजार दो सौ पांच गांव तथा क्षेत्रफल तेरह लाख चौहत्तर हजार एक सौ चार एकड़ था। कविवर गिरधारी ने भी बैसवारे का वर्णन करते हुए किस क्षेत्र में कौन से राजा का अधिकार था इसका उल्लेख किया है। कहा जाता है कि बैसवारा क्षेत्र की आधार शिला बैस राजपूतों अभयचंद्र व निर्भय चंद्र ने रखी थी। गंगा दशहरा मेले के समय बक्सर आयी अरगल की राजकुमार पर भर जाति के लोगों ने कुदृष्टि डाली तो मेले में घूम रहे बैसवंस के दोनों भाइयों से सहन नहीं हुआ। भयंकर युद्ध हुआ जिसमें निर्भयचंद्र शहीद हुए। किंतु राजकुमारी की लाज बचा ली। राजा अरगल ने अभयचंद्र को अपना दामाद बनाकर यही साढ़े बाइस परगने दहेज में दे दिए। जिससे बैसवारा अस्तित्व में आया। इसी वंश परंपरा में आगे चलकर राजा सातन देव व लोकनायक बाबा तिलोक चंद्र हुए। राणा बेनी माधव तथा राव रामबख्श सिंह की वीरता किसी परिचय की मोहताज नहीं है। इन क्रांतिकारी वीरों ने अपने जीते जी कभी बैसवारे में अंग्रेजों का झंडा गड़ने नहीं दिया। यहां के शौर्य पराक्रम और आन बान की शान में अंग्रेजों को इस क्षेत्र का विघटन करने के लिए विवश कर दिया। इसके लिए उन्होंने संपूर्ण बैसवारे को उन्नाव, रायबरेली, लखनऊ व बाराबंकी जिलों में विघटित कर दिया ताकि यहां के लोग एक स्थान पर एकत्र न हो सकें और इस प्रकार से बैसवारा विखंडित होकर रह गया ओर आज तक अपने पुराने रूप में नहीं आ सका। भले ही बैसवारा विखंडित हो किंतु बैसवारी आज भी लोगों के हृदय में हिलोरे मारती है।

1. ↑  Bayly, C. A. (1988). *Rulers, Townsmen and Bazaars: North Indian Society in the Age of British Expansion, 1770-1870*. Cambridge South Asian Studies. **28**. CUP Archive. पपृ॰ 96–100. आई॰ऍस॰बी॰ऍन॰ 978-0-521-31054-3.
**सुधीन्द्रनाथ दत्त** (बांग्ला: *সুধীন্দ্রনাথ দত্ত*; 30 अक्टूबर 1901 - 25 जून 1960) एक बंगाली कवि, निबंधकार, पत्रकार एवं समीक्षक थे। वे टैगोर युग के प्रसिद्ध कवियों में से एक थे।

शिक्षा
------

सुधीन्द्रनाथ दत्त 1914-17 के बीच वाराणसी के थीयोसोफिकल उच्च विद्यालय और बाद में कल्कत्ता के ओरिऐंटल सैमीनरी में पढ़े। बाद में उन्होंने स्काॅटिश चर्च महाविद्यालय से अंग्रेज़ी में स्नातक किया। फिर उन्होंने लौ कौलेज (1922-24) में वकालत की पढ़ाई की और उसके साथ-साथ अंग्रेजी साहित्य में कलकत्ता विश्वविद्यालय से एम.ए. की परीक्षा की भी करते गए। परंतु न तो वे वकील बन पाए और न हीं अंग्रेजी में एम.ए. कर पाए।

जीवन
----

उन्होंने प्रख्यात वकील हीरेन्द्रनाथ दत्त और इंदुमती वासु मलिक (राजा सुबोध चंद्र वासु मलिक की बहन) के घर जन्म लिया। सुधीन्द्रनाथ अपने पिता की देख-रेख में वकील की उपाधि के बावजूद एक प्रशिक्षु बन गए। उन्होंने 1924 में छबि बासू से विवाह किया। उन्होंने 1931 में **परिचय** नामक एक साहित्यिक पत्रिका को छापना आरंभकिया जिसे वे 1943 तक करते रहे। इसमें उनका दर्शन छलकता था। इस पत्रिका को उन्होंने अपने साथियों के साथ वैचारिक मतभेद होने के कारण छोड़ दिया परंतु उसके संपादन हेतु पैसे भिज वाते रहे। उनका नाम उस समय की मशहूर साहित्यिक पत्रिका **सबुजपत्र** के साथ भी जुड़ा जिसका संपादन उस समय की प्रसिद्ध कहानी लेखक प्रमथ चौधरी करते थे। उन्होंने **द स्टेट्समैन** के लिए 1945 से 1949 तक एक पत्रकार के रूप में भी कार्य किया। उनका नाम दैनिक अखबार **द फाॅरवर्ड** से भी जुड़ा रहा जिसका संपादन ऑल इंडिया फाॅरवर्ड ब्लाॅक की संस्था के रूप में उस समय नेताजी सुभाष चंद्र बोस करले थे। उन्होंने कई कंपनियों जैसे **लाइट ऑफ एशिया इंश्योरेंस कंपनी** के लिए 1930-33 में, **ए.आर.पी** के लिए 1942-45 में, **डी.वी.सी** के लिए 1949–1954 में और **इंश्टीट्यूट ऑफ पब्लिक ओपीनियन** के लिए 1954-1956 में। उन्होंने 1956-57 जाधवपुर विश्वविद्यालय में तुलनात्मक साहित्य के अंशकालिक प्रवक्ता के रूप में भी कार्य किया। 1957 में अमेरिका के शिकागो विश्वविद्यालय में जुड़ने से पूर्व जापान और यूरोप का भ्रमण किया परंतु ले अपने इस लाभप्रद रोजगार को छोड़ जाधवपुर लौट आए, जहाँ वे अपनी मृत्यु तक पढ़ाते आए।

ग्रन्थ सूची
-----------

**कविता संग्रह**

* **तन्वी** (1930) (एम. सरकार & संस)
* **औरकैस्ट्रा** (1935) (भारती भवन)
* **क्रन्दाश्री** (1937) (भारती भवन)
* **उत्तर फाल्गुनी** (1940) (परिचय प्रैस)
* **संगबारटो** (1953) (सिगनैट प्रैस)
* **प्रतिद्धनि** (1954) (सिगनैट प्रैस)
* **दशमी** (1956) (सिगनैट प्रैस)

**निबंध संग्रह**

* **स्वागतो** (भारती भवन)
* **स्वागतो** (नवीन संस्करण सिगनैट प्रैस से)
* **कुलय ओ कालपुरुष** (1957) (सिगनैट प्रैस)

इन्हें भी देखें
---------------

* नवीन चंद्र सेन
* उल्लाला

सन्दर्भ
-------

1. 1 2 3 4 5  "Sudhindranarh:The personal I knew". *parabaas.com*. अभिगमन तिथि 14 मई 2019.
2. ↑   Some Alumni of Scottish Church College in 175th Year Commemoration Volume. Scottish Church College, April 2008. page 591
सोडामाइड एक अकार्बनिक यौगिक है। सूत्र NaNH2 के साथ अकार्बनिक यौगिक सोडियम एमाइड आमतौर पर सोडामाइड कहा जाता हैं। यह ठोस,पानी के साथ खतरनाक प्रतिक्रियाशील है, जो सफेद हैं, लेकिन वाणिज्यिक नमूने निर्माण की प्रक्रिया से धातु लोहे की छोटी मात्रा की उपस्थिति के कारण आम तौर पर धूसर हैं। ऐसे दोष आमतौर पर अभिकर्मक की उपयोगिता को प्रभावित नही करते। NaNH2 व्यापक रूप मे काबीनेक संश्लेषण मे नियोजित किया गया है।

उपयोग
-----

मुख्य रूप से सोडियम एमाइड एक मजबूत बेस मे कार्बनिक रसायन, तरल अमोनिया समाधान मे अक्सर के रूप मे प्रयोग किया जाता है। एक सोडामाइड का उपयोग करने के लिए मुख्य लाभ यह है कि यह शायद ही कभी एक nucleophile के रूप मे कार्य करता हैं। इंडिगो, सोडियम के औद्योगिक उत्तपादन मे एमाइड लाती है के अत्यधिक मूल मिश्रण का एक घटक हैं। यह प्रतिक्रिया अमोनिया पैदा करता है,जो आम तौर पर साफ किया जाता हैं।

सुरक्षा
-------

सोडियम एमाइड हिंसक अमोनिया और सोडियम हाइड्रॉक्साइड का उत्पादन करने के लिए पानी के साथ प्रतिक्रिया और सोडियम और नाइट्रोजन के आक्साइड देने के लिए हवा में जला देगा।

सन्दर्भ
-------


1. ↑  "संग्रहीत प्रति". मूल से 26 नवंबर 2016 को पुरालेखित. अभिगमन तिथि 8 मई 2017.
2. ↑  "संग्रहीत प्रति". मूल से 19 जुलाई 2017 को पुरालेखित. अभिगमन तिथि 8 मई 2017.